Zuma vier sy 73ste verjaarsdag – praag.co.za — 20 jaar jonk!
Die president het gesê sy verjaarsdagwens is dat "alle Suid-Afrikaners in vrede en harmonie sal saamleef". "Ek wil nasionale eenheid en samehorigheid aanskou, waar alle burgers hulself as mekaar se hoeders sal sien, waar ons almal saamspan om probleme op te los en 'n verenigde en vooruitstrewende saam Suid-Afrika te bou."
"Sy kinders het vir hom 'n privaat familiekuier by die amptelike presidensiële woning in Durban, John Dube House, gereël," het Mac Maharaj, woordvoerder van die presidensie, in 'n verklaring gesê.
"Ek is dankbaar vir die gawe van lewe," het Zuma gesê. "Wat my gelukkig en tevrede maak, is om in Suid-Afrika te bly, 'n pragtige suksesvolle land met wonderlike mense met 'n blink toekoms. Maar, wat my laat wakkerlê in die aand is die werk wat ons nog moet doen om almal se lewens te verbeter, veral die armes, en die behoefte dat ons almal, die regering, gemeenskappe en alle sektore, vinniger sal werk om 'n beter lewe vir almal te skep."
Skrywer praagGepubliseer op 13 April 2015 13 April 2015 Kategorieë Nuus, Suider-AfrikaSleutelwoord armoede, Jacob Zuma, nasionale eenheid